Satrustegi dorrea

Satrustegi dorrea Donostian dagoen eraikina da, Igeldo mendiaren magalean kokatua, Ondarreta hondartza inguruan dauden etxeen artean. Arkitektura eklektiko historizistaren adierazle da. Patrizio Satrustegi baroi eta esklabu-trafikatzaileak eraikiarazi zuen, eta hasieran Tokieder izena izan zuen.Tellabide, Josu; Agirresarobe, Asier; 101 bazter Donostiako (44 or.), Alberdania, 

1995eko ekainaren 20an, Eusko Jaurlaritzak monumentu izendatu zuen, Sailkatutako Kultura Ondasuna.

 Ezaugarriak 

Satrustegi Dorrea bizileku izateko eraiki zen 1883-84an, Igeldoren magaleko Arbizketa baserriaren eta auzoko Florindegiren lurretanid..

Inguruan lorategia dauka, Ducasse-k egina, zuhaitz eta bidexkaz beteta.

Lau solairuko eraikina da, harlanduz egina. Erdian eraikin nagusia dago eta horren bi aldetara dorre bana. Bi dorre horiek hexagono itxura dute eta goiko aldea almenaz hornituta. Sarrera nagusian eskailera bikoitza dago, lorategitik atarira doana, eta atarian bi dorreak batzen dituen terraza.

Eraikinaren barruko aldearen banaketa erdiko hutsunearen inguruan egina dago, lehen solairutik aurrera. Aipatzekoak dira barruko zurezko zoladura eta enpanelatuak.

 Erreferentziak 

 Kanpo estekak 

 Kultura Ondasun izendapena EHAAn 

Kategoria:Donostiako jauregiak
Kategoria:Gipuzkoako Kultura Ondasunak
Kategoria:Antiguako eraikinak
Kategoria:Euskal Herriko arkitektura eklektikoa
Kategoria:1884an amaitutako eraikinak